# জায়নবাদ
সংক্ষিপ্ত ইউআরএল

*দ্য জিউইশ ক্রনিকল* পত্রিকার প্রথম পৃষ্ঠায় ছাপা সিয়োনবাদের প্রবক্তা থেওডোর হের্ৎস্‌লের লেখা নিবন্ধ *‘ইহুদি প্রশ্নের একটি সমাধান’*, ১৭ই জানুয়ারি ১৮৯৬।
**সিয়োনবাদ** (হিব্রু ভাষায়: צִיּוֹנוּת‎, *Ṣīyyonūt*; আরবি: صهيونية, *Ṣahyūniyya*) একটি নৃ-সাংস্কৃতিক জাতীয়তাবাদী আন্দোলন যা ১৯শ শতাব্দীর শেষভাগে ইউরোপে উদ্ভূত হয়েছিল। এর লক্ষ্য ছিল ফিলিস্তিন অঞ্চলে উপনিবেশায়নের মাধ্যমে ইহুদিদের জন্য একটি স্বদেশ প্রতিষ্ঠা, পৃষ্ঠপোষকতা ও সমর্থন করা, যা ইহুদিধর্মে কনান, প্রতিজ্ঞাত দেশ, পবিত্র দেশ ও ইস্রায়েল দেশ হিসেবে পরিচিত এবং ইহুদি ইতিহাসের কেন্দ্রবিন্দু। সিয়োনবাদীরা ফিলিস্তিনে এমন একটি ইহুদি রাষ্ট্র তৈরি করতে চেয়েছিল যেখানে ভূমির পরিমাণ হবে সর্বোচ্চ, ইহুদি জনসংখ্যা হবে সর্বাধিক এবং ফিলিস্তিনি আরবদের সংখ্যা হবে সর্বনিম্ন।

সিয়োনবাদ মূলত ১৯শ শতাব্দীর শেষদিকে মধ্য ও পূর্ব ইউরোপে একটি ধর্মনিরপেক্ষ জাতীয়তাবাদী আন্দোলন হিসেবে আত্মপ্রকাশ করে। এটি ছিল ইহুদিবিদ্বেষের নবতরঙ্গ এবং হাস্কালা তথা ইহুদি আলোকায়নের প্রতিক্রিয়াস্বরূপ। ২০শ শতাব্দীর শুরুতে থেওডোর হের্ৎস্‌লের নেতৃত্বে সিয়োনবাদী আন্দোলন এই জাতীয় পুনর্জাগরণকে তৎকালীন উসমানীয় শাসনাধীন ফিলিস্তিনের সঙ্গে যুক্ত করে। এ সময় ফিলিস্তিনে সিয়োনবাদী উপনিবেশকদের আগমনকে মূলত ইস্রায়েলি–ফিলিস্তিনি সংঘাতের সূচনা হিসেবে দেখা হয়। ফিলিস্তিনের ওপর সিয়োনবাদীদের দাবির ভিত্তিগত ধারণাটি হল যে, এই ভূখণ্ডের ওপর ইহুদিদের ঐতিহাসিক অধিকার আরবদের চেয়েও বেশি।

থেওডের হের্ৎস্‌ল ছিলেন আধুনিক সিয়োনবাদী আন্দোলনের প্রতিষ্ঠাতা। তাঁর ১৮৯৬ সালের পুস্তিকা *ডের ইউডেনষ্টাটে* (Der Judenstaat) তিনি ২০শ শতাব্দীতে একটি ভবিষ্যৎ স্বাধীন ইহুদি রাষ্ট্র কায়েমের স্বপ্ন দেখেছিলেন।
১৯১৭ সালে ব্যালফোর ঘোষণার মাধ্যমে ব্রিটেন এই আন্দোলনের প্রতি সমর্থন জানায়। ১৯২২ সালে ফিলিস্তিনে ব্রিটিশ অনুশাসন স্থানীয় জনসংখ্যার তুলনায় ইহুদি বসতি স্থাপনকারীদের স্পষ্টভাবে বিশেষ সুবিধা প্রদান করে। ১৯৪৮ সালে ব্রিটিশ শাসন অবসানের পর ইস্রায়েল রাষ্ট্র স্বাধীনতা ঘোষণা করে এবং যুদ্ধ বেধে যায়। এই যুদ্ধে ইস্রায়েল তার সীমানা সম্প্রসারিত করে সাবেক ম্যান্ডেটভুক্ত ফিলিস্তিনের ৭৮%-এরও বেশি এলাকা নিজেদের নিয়ন্ত্রণে নেয়। ১৯৪৮ সালে ফিলিস্তিনিদের বিতাড়ন ও দেশত্যাগের ফলে ঐ অঞ্চলের ৮,৭০,০০০ আরবের মধ্যে আনুমানিক ১,৬০,০০০ জন সেখানে টিকে রয় এবং তারা ইস্রায়েলের অভ্যন্তরে ফিলিস্তিনি সংখ্যালঘুতে পরিণত হয়।

সময়ের সাথে-সাথে সিয়োনবাদী মতধারায় ভিন্নতা এসেছে এবং এটি আর একরৈখিক নেই। ফলে সিয়োনবাদের বিভিন্ন প্রকারভেদ তৈরি হয়েছে। মূলধারার সিয়োনবাদের মধ্যে ঐতিহাসিকভাবে উদারনৈতিক, শ্রমিক, শোধনবাদী এবং সাংস্কৃতিক সিয়োনবাদ অন্তর্ভুক্ত ছিল; অন্যদিকে ব্রিৎ শালোম ও ইহুদের মতো গোষ্ঠীগুলো আন্দোলনের ভিতরকার ভিন্নমতাবলম্বী হিসেবে পরিচিত ছিল। ধর্মীয় সিয়োনবাদ হল ধর্মনিরপেক্ষ জাতীয়তাবাদ ও ধর্মীয় রক্ষণশীলতার সমন্বয়ে গঠিত একটি ধারা। সিয়োনবাদের সমর্থকেরা একে একটি জাতীয় মুক্তি আন্দোলন হিসেবে দেখে, যার উদ্দেশ্য হল নিপীড়িত তবু জাতীয় চেতনায় উদ্বুদ্ধ একটি আদিবাসী জনগোষ্ঠীকে তাদের পূর্বপুরুষদের জন্মভূমিতে প্রত্যাবাসন করা। অন্যদিকে, বিরোধীরা একে প্রায়শই আধিপত্যবাদী, ঔপনিবেশিক বা বর্ণবাদী ভাবাদর্শ অথবা একটি সেটলার উপনিবেশবাদী আন্দোলন হিসেবে চিহ্নিত করেন।

## পরিভাষা

"সিয়োনবাদ" শব্দটি এসেছে হিব্রু *সিয়োন* (হিব্রু ভাষায়: ציון‎, *Tzi-yon*) থেকে যা যিরূশালেম নগরীকে নির্দেশ করে। ১৯ শতকের শেষের দিকে পূর্ব ইউরোপ জুড়ে, অসংখ্য তৃণমূল গোষ্ঠী ইহুদিদের তাদের স্বদেশে জাতীয় পুনর্বাসনের প্রচার করেছিল, সেইসাথে হিব্রু ভাষার পুনরুজ্জীবন ও চাষাবাদ। এই গোষ্ঠীগুলিকে সম্মিলিতভাবে "সিয়োনের প্রেমিক" বলা হত এবং তাদেরকে একত্রিত হওয়ার দিকে ক্রমবর্ধমান ইহুদি আন্দোলনের বিরুদ্ধে লড়াই করার জন্য দেখা হত। শব্দটির প্রথম ব্যবহার অস্ট্রিয়ান নাথান বার্নবাউম, কাদিমাহ জাতীয়তাবাদী ইহুদি ছাত্র আন্দোলনের প্রতিষ্ঠাতা; তিনি ১৮৯০ সালে তার জার্নাল সেলবস্টেমানজিপেশনে শব্দটি ব্যবহার করেছিলেন (স্ব-মুক্তি), নিজেই লিওন পিন্সকারের ১৮৮২ সালের বই অটো-এমেন্সিপেশন নামে প্রায় একইভাবে নামকরণ করেছেন।

## দৃষ্টিভঙ্গি

সমস্ত আধুনিক জায়নবাদীদের মধ্যে সাধারণ ঐক্য হলো ফিলিস্তিনের ভূমিতে একটি ইহুদি রাষ্ট্রের দাবি। জায়নবাদীদের দৃষ্টিভঙ্গিতে ফিলিস্তিন হলো একটি ভূমি যা ঐতিহ্যগতভাবে ইহুদিদের লেখায় ইসরায়েলের ভূমি ("*ইরেৎজ ইসরায়েল*") নামে পরিচিত। এটি ইহুদিদের জাতীয় স্বদেশ এবং ইহুদিদের জাতীয় স্ব-নিয়ন্ত্রণের জন্য নির্ধারিত। ঐতিহাসিকভাবে, জায়নবাদী মতাদর্শে ঐকমত্য ছিল যে একটি নিজস্ব ইহুদি ভূমির জন্য ইহুদি সংখ্যাগরিষ্ঠতা প্রয়োজন। জায়নবাদ ঐতিহাসিক বন্ধন এবং ধর্মীয় ঐতিহ্যের উপর ভিত্তি করে ইহুদি জনগণকে ইসরায়েলের ভূমিতে সংযুক্ত করে। জায়নবাদের কোনো অভিন্ন মতাদর্শ নেই, তবে আধুনিক রাজনৈতিক জায়নবাদ সাধারণত শ্রম জায়নবাদ ও সংশোধনবাদী জায়নবাদের সাথে যুক্ত, তবে তা মৌলিক জায়নবাদ থেকে আলাদা নয়।

১৮৯১ সালে গৃহীত জায়নবাদী আন্দোলনের পতাকা, যেটি ১৯৪৮ সালে প্রতিষ্ঠিত ইসরায়েল রাষ্ট্রের জাতীয় পতাকা হয়ে ওঠে।
এই অঞ্চলটি সর্বশেষ নথিভুক্ত ইহুদি সংখ্যাগরিষ্ঠ থাকার পর, প্রায় ১,৭০০ বছর ধরে বেশিরভাগ ইহুদিরা রোমান সাম্রাজ্যের পতনের পর পর্যন্ত নিজস্ব কোনো রাষ্ট্র ছাড়াই বিভিন্ন দেশে বাস করত। ইহুদিবাদী আন্দোলন ১৯ শতকের শেষের দিকে আধুনিক ধর্মনিরপেক্ষ ইহুদিদের দ্বারা প্রতিষ্ঠিত হয়েছিল। প্রাথমিক জায়নবাদ মূলত ইউরোপে ক্রমবর্ধমান ইহুদি বিদ্বেষের প্রতিক্রিয়া হিসাবে আশকেনাজি ইহুদিদের মধ্যে গড়ে উঠে। রাজনৈতিক আন্দোলন আনুষ্ঠানিকভাবে ১৮৯৭ সালে অস্ট্রো-হাঙ্গেরীয় সাংবাদিক থিওডোর হের্জল তার বই Der Judenstaat (ডের জুডেনস্টাট বা *ইহুদি রাষ্ট্র*) প্রকাশের পরে প্রতিষ্ঠা করেছিলেন। সেই সময়ে, হার্জল বিশ্বাস করতেন যে অটোমান ফিলিস্তিনে ইহুদিদের অভিবাসন, বিশেষ করে দরিদ্র ইহুদি সম্প্রদায়ের মধ্যে, অসংমিশ্রিত এবং যাদের 'ভাসমান' উপস্থিতি অশান্তি সৃষ্টি করে, ঐক্যবদ্ধ ইউরোপীয় ইহুদি এবং খ্রিস্টানদের জন্য উপকারী হবে। রাজনৈতিক ইহুদিবাদ নাটকীয়ভাবে ইহুদি ও রব্বিনিকাল আন্দোলনের প্রায় দুই হাজার বছর পর সংগঠিত হয়। অন্যান্য ইউরোপীয় জাতীয়তাবাদী আন্দোলন থেকে অনুপ্রেরণা নিয়ে, ইহুদিবাদ ইউরোপীয় আলোকিত চিন্তাধারার জার্মান সংস্করণ থেকে সবচেয়ে বেশি আকৃষ্ট হয়। জার্মান জাতীয়তাবাদী নীতিগুলি জায়নবাদী জাতীয়তাবাদের প্রধান বৈশিষ্ট্য হয়ে উঠে। জাতীয়তাবাদের ইহুদি ইতিহাসবিদ হ্যান্স কোহন যুক্তি দিয়েছিলেন যে ইহুদি জাতীয়তাবাদের "ইহুদি ঐতিহ্যের সাথে কোন সম্পর্ক নেই; এটি অনেক উপায়ে ইহুদি ডাক্তার ঐতিহ্যের বিরোধী ছিল"। জায়নবাদের প্রাথমিক সমালোচক আহাদ হাম বিংশ শতাব্দীর প্রথম দিকে সাংস্কৃতিক জায়নবাদ নিয়ে লিখেছিলেন যে হার্জলের জায়নবাদী আন্দোলনে কোন সৃজনশীলতা ছিল না এবং এর সংস্কৃতি ছিল ইউরোপীয় এবং বিশেষ করে জার্মান। তিনি এই আন্দোলনকে সাম্রাজ্যবাদী ইউরোপীয় সংস্কৃতির সাথে ইহুদিদের যুক্ত করার সরল পন্থা হিসেবে চিত্রিত করেন।

যদিও ইহুদিবাদ প্রাথমিকভাবে ইহুদি ঐক্যবদ্ধকরণ এবং ইহুদি বিদ্বেষের বিকল্প প্রতিক্রিয়া প্রদানকারী বেশ কয়েকটি ইহুদি রাজনৈতিক আন্দোলনের মধ্যে অন্যতম ছিল, তবে এটি দ্রুত প্রসারিত হয়েছিল। প্রাথমিক পর্যায়ে, সমর্থকরা ফিলিস্তিনের ঐতিহাসিক ভূখণ্ডে একটি ইহুদি রাষ্ট্র প্রতিষ্ঠার কথা বিবেচনা করেছিল। দ্বিতীয় বিশ্বযুদ্ধের পরে এবং মধ্য ও পূর্ব ইউরোপে ইহুদিদের উপর হত্যাকাণ্ডের পর সেখানে এই বিকল্প আন্দোলনগুলির প্রভাব বেড়ে যায়, সেখানে এটি একটি ইহুদি জাতীয় রাষ্ট্র সম্পর্কে চিন্তাভাবনায় প্রভাবশালী হয়ে ওঠে। এই সময়ে, ইহুদিবাদ একটি ধারণা তৈরি করেছিল যেখানে মিশ্র আরব-ইহুদি শহরে বসবাসকারী ধর্মীয়, অ-জায়নবাদী প্রাচীন ইহুদি সম্প্রদায়কে ধর্মনিরপেক্ষ জায়নবাদী নতুন ইহুদি সম্প্রদায়ের তুলনায় পশ্চাদপদ হিসেবে দেখা হয়। ইহুদিবাদ আন্দোলনের বিকাশের শুরু থেকেই, ইহুদিবাদী নেতৃত্বের (হার্জল, চেইম ওয়েইজম্যান এবং ডেভিড বেন-গুরিয়ন ) দ্বারা ইউরোপীয় শক্তিগুলির সমর্থন প্রয়োজনীয় হিসাবে দেখা হয়েছিল। ফিলিস্তিনে ইহুদিদের অভিবাসনের জন্য কয়েক বছরের জন্য সমর্থন নিশ্চিত করার জন্য ইহুদিবাদীরা যুক্তরাজ্যের সাথে একটি জোট তৈরি করে এবং তার অধিনে ইহুদিবাদীদের প্রতি বিদ্বেষপ্রবণ এলাকা থেকে ইউরোপীয় ইহুদিদের অভিবাসনের জন্য উদ্যোগ নেওয়া হয়। ব্রিটেনের সাথে ইহুদীবাদীদের জোট অনড় থাকতে আরে নি কারণ তখন সবার কাছে ফিলিস্তিনে আরবদের জন্য ইহুদি আন্দোলনের প্রভাব স্পষ্ট হয়ে উঠেছিল, তবে ইহুদিবাদীরা অবিচল ছিল। আন্দোলনটি অবশেষে ১৪ মে, ১৯৪৮ ( হিব্রু ক্যালেন্ডারে ৫ ইয়ার ৫৭০৮) ইহুদি জনগণের মাতৃভূমি হিসাবে ইসরায়েল প্রতিষ্ঠায় সফল হয়েছিল। আন্দোলনের আবির্ভাব হওয়ার পর থেকে ইসরায়েলে বসবাসকারী বিশ্বের ইহুদিদের অনুপাত ক্রমাগত বৃদ্ধি পেয়েছে। ২১ শতকের গোড়ার দিকে, বিশ্বের ৪০% এরও বেশি ইহুদি ইসরায়েলে বসবাস করত, অন্য যেকোনো দেশের চেয়ে বেশি। এই দুটি ফলাফল ইহুদিবাদের ঐতিহাসিক সাফল্যের প্রতিনিধিত্ব করে এবং গত ২,০০০ বছরে অন্য কোনো ইহুদি রাজনৈতিক আন্দোলনের সাথে তুলনা করা যায় না। কিছু একাডেমিক গবেষণায়, প্রবাসী রাজনীতির বৃহত্তর প্রেক্ষাপটে এবং আধুনিক জাতীয় মুক্তি আন্দোলনের উদাহরণ হিসাবে ইহুদিবাদকে বিশ্লেষণ করা হয়েছে।

ইহুদিবাদ আধুনিক বিশ্বে ইহুদিদের ঐক্যবদ্ধকরণও চেয়েছিল। ডায়াস্পোরার ফলস্বরূপ, অনেক ইহুদি জনগণ তাদের গৃহীত দেশে বহিরাগত থেকে যায় এবং আধুনিক ধারণা থেকে বিচ্ছিন্ন হয়ে পড়ে। তথাকথিত "ঐক্যবদ্ধকরণবাদী" ইহুদিরা ইউরোপীয় সমাজে সম্পূর্ণ একীভূত হতে চেয়েছিল। তারা তাদের ইহুদি পরিচয়কে ছোট করতে এবং আধুনিক বিশ্বে আধুনিকীকরণ এবং ঐক্যবদ্ধকরণের প্রয়াসে কিছু ক্ষেত্রে ঐতিহ্যগত দৃষ্টিভঙ্গি এবং মতামত পরিত্যাগ করতে ইচ্ছুক ছিল। ঐক্যবদ্ধকরণের একটি কম চরম রূপকে বলা হতো সাংস্কৃতিক সংশ্লেষণ। যারা সাংস্কৃতিক সংশ্লেষণের পক্ষে তারা ধারাবাহিকতা এবং শুধুমাত্র মধ্যপন্থী বিবর্তন কামনা করেছিল এবং ইহুদিরা যেন জনগণ হিসাবে তাদের পরিচয় হারাতে না পারে সে বিষয়ে উদ্বিগ্ন ছিল। "সাংস্কৃতিক সংশ্লেষণকারীরা" ঐতিহ্যগত ইহুদি মূল্যবোধ এবং বিশ্বাস বজায় রাখার প্রয়োজনীয়তা এবং আধুনিকতাবাদী সমাজের সাথে সামঞ্জস্য করার প্রয়োজন উভয়ের উপর জোর দিয়েছে, উদাহরণস্বরূপ, কাজের দিন এবং নিয়ম মেনে চলার ক্ষেত্রে।
১৯৭৫ সালে, জাতিসংঘের সাধারণ পরিষদ রেজোলিউশন ৩৩৭৯ পাস করে, যা ইহুদিবাদকে "বর্ণবাদ এবং জাতিগত বৈষম্যের একটি রূপ" হিসাবে মনোনীত করেছিল। পরবর্তীতে, ১৯৯১ সালে রেজোলিউশন ৪৬/৮৬ পাসের বিষয়ে মাদ্রিদ শান্তি আলোচনায় ইসরায়েলের অংশগ্রহণের শর্তে রেজোলিউশন ৩৩৭৯ বাতিল করা হয়েছিল।

## আরও দেখুন

* ইসরায়েলের স্বাধীনতা ঘোষণা

## পাদটীকা

## তথ্যসূত্র

## আরও পড়ুন

* Armborst-Weihs, Kerstin: *The Formation of the Jewish National Movement Through Transnational Exchange: Zionism in Europe up to the First World War*, European History Online, Mainz: Institute of European History, 2011, retrieved: August 17, 2011.
* Beller, Steven. *Herzl* (2004)
* Brenner, Michael, and Shelley Frisch. *Zionism: A Brief History* (2003) excerpt and text search
* Cohen, Naomi. *The Americanization of Zionism, 1897–1948* (2003). 304 pp. essays on specialized topics
* Friedman, Isaiah. "Theodor Herzl: Political Activity and Achievements," *Israel Studies* 2004 9(3): 46–79, online in EBSCO
* Hacohen, Dvorah (১৯৯১), "BenGurion and the Second World War", Jonathan Frankel (সম্পাদক), *Studies in Contemporary Jewry : Volume VII: Jews and Messianism in the Modern Era: Metaphor and Meaning*, Oxford University Press, আইএসবিএন ৯৭৮০১৯৫৩৬১৯৮৮
* Hakohen, Devorah (২০০৩), *Immigrants in Turmoil: Mass Immigration to Israel and Its Repercussions in the 1950s and After*, Syracuse University Press, আইএসবিএন ৯৭৮০৮১৫৬২৯৬৯৬
* David Hazony, Yoram Hazony, and Michael B. Oren, eds., "New Essays on Zionism," Shalem Press, 2007.
* Kloke, Martin: *The Development of Zionism Until the Founding of the State of Israel*, European History Online, Mainz: Institute of European History, 2010, retrieved: June 13, 2012.
* Laqueur, Walter. *A History of Zionism: From the French Revolution to the Establishment of the State of Israel* (2003) survey by a leading scholar excerpt and text search
* Medoff, Rafael. "Recent Trends in the Historiography of American Zionism," *American Jewish History* 86 (March 1998), 117–134.
* Motyl, Alexander J. (২০০১)। *Encyclopedia of Nationalism, Volume II*। Academic Press। আইএসবিএন ০-১২-২২৭২৩০-৭। `{{বই উদ্ধৃতি}}`: অবৈধ `|সূত্র=harv` (সাহায্য)
* Pawel, Ernst. *The Labyrinth of Exile: A Life of Theodor Herzl* (1992) excerpt and text search
* Sachar, Howard M. *A History of Israel: From the Rise of Zionism to Our Time* (2007) excerpt and text search
* Shimoni, Gideon. *The Zionist Ideology* (1995)
* Taub, Gadi. *The Settlers and the Struggle over the Meaning of Zionism* (2010, Hebrew, English)
* Taylor, A.R., 1971, 'Vision and intent in Zionist Thought', in 'The transformation of Palestine', ed. by I. Abu-Lughod, আইএসবিএন ০-৮১০১-০৩৪৫-১, Northwestern University Press, Evanston, USA
* Urofsky, Melvin I. *American Zionism from Herzl to the Holocaust* (1995), a standard history
* Wigoder, Geoffrey, ed. *New Encyclopedia of Zionism and Israel* (2nd ed. 2 vol. 1994); 1521pp
* Judith Butler: *Parting Ways: Jewishness and the Critique of Zionism*. Columbia University Press, 2013. আইএসবিএন ৯৭৮-০২৩১১৪৬১১১ (Paperback)

### প্রাথমিক উৎস

* Herzl, Theodor. *A Jewish state: an attempt at a modern solution of the Jewish question* (1896) full text online
* Herzl, Theodor. *Theodor Herzl: Excerpts from His Diaries* (2006) excerpt and text search  ওয়েব্যাক মেশিনে আর্কাইভকৃত ৮ জুলাই ২০১৪ তারিখে

## বহিঃসংযোগ

* Central Zionist Archives site in Jerusalem
* WZO website

 উইকিসংকলনে Zionism সম্পর্কিত কর্ম দেখুন।

* Jewish State.com Zionism, News, Links
* Exodus1947.com  ওয়েব্যাক মেশিনে আর্কাইভকৃত ১৮ ডিসেম্বর ২০২১ তারিখে PBS Documentary Film focusing on the secret American involvement in Aliyah Bet, narrated by Morley Safer
* SAZ — Support Association for Zionism
* Hanoar Hatzioni UK A Jewish-Zionist Youth Movement
* Theodore Herzl and Rev. William Hechler and the Zionist Beginnings
* Is Zionism in Crisis? A Follow-Up Debate with Peter Beinart and Alan Dershowitz at The Graduate Center, CUNY

টেমপ্লেট:Zionism

টেমপ্লেট:Israel topics

টেমপ্লেট:Jewish nationalism and the Land of Israel